Taškentas vilojats

Taškentas vilojats () ir viens no Uzbekistānas administratīvajiem vilojatiem, tā administratīvais centrs ir Nurafšonas pilsēta. Atrodas valsts austrumu daļā, aizņem Rietumtjanšana priekškalnu līdzenumu; austrumos un ziemeļaustrumos paceļas Ugomas, Piskomas, Čatkalas un Kuramas grēdas, bet upju tīklu veido Sirdarja ar pietekām Čirčiku un Angrenu. Robežojas ziemeļos ar Kazahstānu, austrumos — ar Kirgizstānu un Namanganas vilojatu, dienvidos — ar Tadžikistānu, bet dienvidrietumos — ar Sirdarjas vilojatu. Valsts galvaspilsēta Taškenta un tai administratīvi pakļautais Ulugbekas pilsētciemats ir anklāvi vilojata teritorijā. Administratīvi vilojats dalās 15 tumanos (rajonos) un 7 vilojata pilsētās (Nurafšona, Olmalika, Angrena, Bekoboda, Ohangarona, Čirčika un Jangijela).

 Vēsture 
Tagadējā administratīvā vienība izveidota 1938. gada 15. janvārī kā Uzbekijas PSR Taškentas apgabals ar centru Taškentas pilsētā. 1956. gadā no Kazahijas PSR apgabalam pievienoja Bestonlikas rajonu. 1963. gadā trīs rajonus un Gulistonas un Jangijeras pilsētas nodalīja jaunizveidotajam Sirdarjas apgabalam. Sākotnēji apgabala administratīvais centrs bija apgabalā neietilpstošā centrālās pakļautības Taškentas pilsēta. 1991. gadā par apgabala centru nozīmēja Teitepas pilsētu. Administratīvās iestādes joprojām faktiski atradās Taškentā, līdz 2017. gadā Teitepu pārdēvēja par Nurafšonu un administratīvo centru pārcēla uz turieni. Nomenklatūras vārds «vilojats» tiek piemērots kopš Uzbekistānas neatkarības iegūšanas 1991. gadā; uzbeku valodā tas arī pirms tam piemērots apgabala līmeņa administratīvajām vienībām.

 Ārējās saites